phoneee/thai-legal-corpus huggingface dataset:
ประกาศสำนักนายกรัฐมนตรีประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข๒๒๕สายแยกทางหลวงแผ่นดินหมายเลข๑ (นครสวรรค์) - ชัยภูมิตอนทางเลี่ยงเมืองชุมแสงเป็นกรณีที่มีความจำเป็นโดยเร่งด่วน---------------- ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๒๒๕สายแยกทางหลวงแผ่นดินหมายเลข ๑ (นครสวรรค์) - ชัยภูมิ ตอนทางเลี่ยงเมืองชุมแสง พ.ศ. ๒๕๔๑ในท้องที่อำเภอชุมแสง จังหวัดนครสวรรค์ แล้ว นั้น อธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่าการสร้างทางหลวงแผ่นดินตอนดังกล่าวเป็นกรณีที่มีความจำเป็นโดยเร่งด่วนเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม ดังนั้นอาศัยอำนาจตามความในมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา๓๕ มาตรา ๓๖ มาตรา ๔๘ มาตรา ๔๙ มาตรา ๕๐ และมาตรา ๕๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๑๓วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๕ มาตรา ๔๘ และมาตรา ๔๙ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะรัฐมนตรีโดยมติเมื่อวันที่๔ พฤษภาคม พ.ศ. ๒๕๔๒ จึงกำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข๒๒๕ สายแยกทางหลวงแผ่นดินหมายเลข ๑ (นครสวรรค์) - ชัยภูมิตอนทางเลี่ยงเมืองชุมแสง ในท้องที่อำเภอชุมแสงจังหวัดนครสวรรค์ตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข ๒๒๕ สายแยกทางหลวงแผ่นดินหมายเลข ๑(นครสวรรค์) - ชัยภูมิ ตอนทางเลี่ยงเมืองชุมแสง พ.ศ. ๒๕๔๑เป็นกรณีที่มีความจำเป็นโดยเร่งด่วน เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ได้ ประกาศณ วันที่ ๒๓ ตุลาคม พ.ศ. ๒๕๔๒ ชวนหลีกภัย นายกรัฐมนตรี[รก.๒๕๔๒/พ๘๖ง/๓/๒๗ ตุลาคม ๒๕๔๒] อัมพิกา/แก้ไข ๒๘/๕/๒๕๔๕ B
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๔๔๒(พ.ศ. ๒๕๕๕)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง ยกเลิกมาตรฐานผลิตภัณฑ์อุตสาหกรรมความแข็งวิกเกอร์สสำหรับโลหะเล่ม 1 วิธีทดสอบ และกำหนดมาตรฐานผลิตภัณฑ์อุตสาหกรรมวัสดุโลหะ การทดสอบความแข็งวิกเกอร์ส - เล่ม 1 วิธีทดสอบ โดยที่เป็นการสมควรแก้ไขปรับปรุงมาตรฐานผลิตภัณฑ์อุตสาหกรรมความแข็งวิกเกอร์สสำหรับโลหะเล่ม 1 วิธีทดสอบ มาตรฐานเลขที่ มอก. 2169 เล่ม 1 - 2547อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่๓๓๕๑ (พ.ศ. ๒๕๔๘) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรมความแข็งวิกเกอร์สสำหรับโลหะ เล่ม 1วิธีทดสอบ ลงวันที่ ๒๕ พฤษภาคม พ.ศ. ๒๕๔๘และออกประกาศกำหนดมาตรฐานผลิตภัณฑ์อุตสาหกรรมวัสดุโลหะ การทดสอบความแข็งวิกเกอร์ส - เล่ม 1 วิธีทดสอบ มาตรฐานเลขที่ มอก. 2169เล่ม 1 - 2555 ขึ้นใหม่ ดังมีรายการละเอียดต่อท้ายประกาศนี้ทั้งนี้ ให้มีผลเมื่อพ้นกำหนด ๑๒๐ วัน นับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๑๖ สิงหาคม พ.ศ. ๒๕๕๕หม่อมราชวงศ์พงษ์สวัสดิ์ สวัสดิวัตน์รัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรม วัสดุโลหะ- การทดสอบความแข็งวิกเกอร์ส - เล่ม 1 วิธีทดสอบ (มอก. 2169 เล่ม 1 - 2555)(ดูข้อมูลจากภาพกฎหมาย)ปริยานุช/ผู้จัดทำ๖ พฤศจิกายน๒๕๕๕ณัฐพร/ผู้ตรวจ๖ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๖๘ ง/หน้า ๓/๕ พฤศจิกายน ๒๕๕๕
คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๑๑/๒๕๕๗เรื่องการแต่งตั้งให้ข้าราชการปฏิบัติหน้าที่[๑] เพื่อให้การปฏิบัติงานของส่วนราชการต่าง ๆเป็นไปด้วยความเรียบร้อยและเหมาะสมยิ่งขึ้น หัวหน้าคณะรักษาความสงบแห่งชาติจึงมีคำสั่งดังต่อไปนี้๑. ให้ พันตำรวจเอก ทวี สอดส่องเลขาธิการศูนย์อำนวยการบริหารจังหวัดชายแดนภาคใต้ มาปฏิบัติราชการที่สำนักนายกรัฐมนตรีโดยให้ได้รับเงินเดือนทางสังกัดเดิมไปพลางก่อน๒. ให้ นายภาณุ อุทัยรัตน์ ผู้ตรวจราชการกระทรวงมหาดไทยมาปฏิบัติหน้าที่เลขาธิการศูนย์อำนวยการบริหารจังหวัดชายแดนภาคใต้อีกหน้าที่หนึ่งโดยให้ได้รับเงินเดือนทางสังกัดเดิมไปพลางก่อนทั้งนี้ ตั้งแต่บัดนี้เป็นต้นไปสั่ง ณวันที่ ๒๔ พฤษภาคม พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๒๙ พฤษภาคม๒๕๕๗พจนา/ผู้ตรวจ๑ กรกฎาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๘๘ ง/หน้า ๖/๒๘ พฤษภาคม ๒๕๕๗
ประกาศกรมการจัดหางานเรื่องกำหนดแบบใบอนุญาตทำงาน (ฉบับที่ ๒)[๑] โดยที่เป็นการสมควรแก้ไขเพิ่มเติมแบบใบอนุญาตทำงานเพื่อให้การจัดเก็บข้อมูลและตรวจพิสูจน์ตัวบุคคลเป็นไปตามแนวทางการบริหารจัดการการทำงานของแรงงานต่างด้าวในประเทศไทยตามมติคณะรัฐมนตรีเมื่อวันที่ ๑๖ มกราคม พ.ศ. ๒๕๖๑และสอดคล้องกับระเบียบสำนักทะเบียนกลาง ว่าด้วยการจัดทำทะเบียนและบัตรประจำตัวของคนต่างด้าวที่ได้รับอนุญาตให้อาศัยอยู่ในราชอาณาจักรเพื่อการทำงานพ.ศ. ๒๕๖๑ และประกาศสำนักทะเบียนกลาง เรื่อง แบบ ขนาด สีและลักษณะของบัตรประจำตัวคนต่างด้าว กลุ่มแรงงานต่างด้าวสัญชาติกัมพูชา ลาวและเมียนมา และผู้ติดตาม ลงวันที่ ๕ กุมภาพันธ์ พ.ศ. ๒๕๖๑อาศัยอำนาจตามความในมาตรา ๕๙วรรคสาม มาตรา ๖๒ วรรคสาม มาตรา ๖๓ วรรคสาม และมาตรา ๖๔ วรรคสี่แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ อธิบดีกรมการจัดหางานออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ ๕กุมภาพันธ์ พ.ศ. ๒๕๖๑ เป็นต้นไปข้อ ๒ ให้เพิ่มความต่อไปนี้เป็นวรรคสองของข้อ ๑ของประกาศกรมการจัดหางาน เรื่อง กำหนดแบบใบอนุญาตทำงาน ลงวันที่ ๑๙ กันยายน พ.ศ.๒๕๖๐สำหรับแบบบต.๕ และ บต.๕/๑ ให้ใช้บังคับตั้งแต่วันที่ ๕ กุมภาพันธ์ พ.ศ. ๒๕๖๑ เป็นต้นไปข้อ ๓ ให้ยกเลิกความในข้อ ๕ของประกาศกรมการจัดหางาน เรื่อง กำหนดแบบใบอนุญาตทำงาน ลงวันที่ ๑๙ กันยายน พ.ศ.๒๕๖๐ และให้ใช้ความต่อไปนี้แทนใบอนุญาตทำงานที่ออกด้วยระบบคอมพิวเตอร์ให้เป็นไปตามแบบ บต.๓ บต.๔ บต.๕ และ บต.๕/๑ ท้ายประกาศนี้ข้อ ๔ ให้ยกเลิกแบบ บต.๕ท้ายประกาศกรมการจัดหางาน เรื่อง กำหนดแบบใบอนุญาตทำงาน ลงวันที่ ๑๙ กันยายน พ.ศ.๒๕๖๐ และให้ใช้แบบ บต.๕ ท้ายประกาศนี้แทนข้อ ๕ ให้เพิ่มแบบ บต.๕/๑ ท้ายประกาศนี้เป็นแบบบต.๕/๑ ท้ายประกาศกรมการจัดหางาน เรื่อง กำหนดแบบใบอนุญาตทำงาน ลงวันที่ ๑๙กันยายน พ.ศ. ๒๕๖๐ประกาศณ วันที่ ๒๑ มีนาคม พ.ศ. ๒๕๖๑อนุรักษ์ทศรัตน์อธิบดีกรมการจัดหางาน[เอกสารแนบท้าย]๑.แบบใบอนุญาตทางานที่ออกด้วยระบบคอมพิวเตอร์ (แบบ บต.๕ FORMWP.5)๒.แบบใบอนุญาตทางานที่ออกด้วยระบบคอมพิวเตอร์ (แบบ บต.๕/๑ FORMWP.5/1)(ดูข้อมูลจากภาพกฎหมาย)ปุณิกา/จัดทำ๓๑กรกฎาคม ๒๕๖๑[๑]ราชกิจจานุเบกษาเล่ม ๑๓๕/ตอนพิเศษ ๘๐ ง/หน้า ๑/๕ เมษายน ๒๕๖๑
คำพิพากษาศาลฎีกาที่ 611079หลักกฎหมาย: คดีที่วัดยื่นฟ้องหน่วยงานทางปกครองซึ่งมีหน้าที่ดูแลรักษาที่สาธารณประโยชน์ อ้างว่า ได้รับความเสียหายจากการที่จำเลยมีหนังสือถึงสำนักงานที่ดินเพื่อขอรังวัดสอบเขตที่สาธารณประโยชน์และในการรังวัดเจ้าหน้าพนักงานที่ดินชี้แนวเขตรุกล้ำเข้าไปในที่ดินมือเปล่าที่โจทก์ครอบครองทำประโยชน์ ต่อมาสำนักงานที่ดินมีประกาศแจกหนังสือสำคัญสำหรับที่หลวง ซึ่งรวมถึงที่ดินที่โจทก์ครอบครอง ขอให้ศาลพิพากษาหรือมีคำสั่งให้โจทก์เป็นผู้มีสิทธิครอบครองในที่ดินพิพาท ให้จำเลยยื่นคำขอเพิกถอนการรังวัดสอบเขตที่ดินเพื่อออกหนังสือสำคัญสำหรับที่หลวง จำเลยให้การว่า ที่ดินแปลงพิพาทเป็นที่สาธารณประโยชน์ โจทก์ไม่มีสิทธิครอบครอง ขอให้ยกฟ้อง เห็นว่า เมื่อพิจารณาเจตนารมณ์ของโจทก์ในการยื่นฟ้องจำเลยซึ่งเป็นราชการส่วนท้องถิ่น มีอำนาจหน้าที่ ดูแลรักษาที่ดินอันเป็นสาธารณสมบัติของแผ่นดิน ก็เนื่องจากจำเลยดำเนินการให้มีการออกหนังสือสำคัญสำหรับที่หลวงในที่ดินแปลงพิพาท โดยอ้างว่าเป็นที่สาธารณประโยชน์ไม่ใช่ที่ดินของโจทก์ โดยโจทก์มีคำขอหลักให้ศาลพิพากษาให้โจทก์เป็นผู้มีสิทธิครอบครองที่ดินพิพาท อันเป็นความมุ่งหมายที่จะให้ศาลรับรองและคุ้มครองสิทธิในที่ดินพิพาทของโจทก์ ซึ่งมีข้อพิพาทเกี่ยวกับการโต้แย้งสิทธิกันระหว่างโจทก์และจำเลยในฐานะผู้ดูแลรักษาที่ดินอันเป็นสาธารณสมบัติของแผ่นดิน อันเป็นคดีพิพาทเกี่ยวกับสิทธิในที่ดินที่อยู่ในอำนาจพิจารณาพิพากษาของศาลยุติธรรม ดูฉบับย่อฎีกาตัดสินเกี่ยวกับปัญหาข้อกฎหมายคำวินิจฉัยที่ 108/2559ศาลจังหวัดฉะเชิงเทราศาลผู้ส่งความเห็นศาลปกครองระยองศาลผู้รับความเห็นวัดบางสมัคร โจทก์เทศบาลตำบลบางสมัคร จำเลย พ.ร.บ.จัดตั้งศาลปกครองและวิธีพิจารณาคดีปกครอง พ.ศ.2542 ป.พ.พ. คดีที่วัดยื่นฟ้องหน่วยงานทางปกครองซึ่งมีหน้าที่ดูแลรักษาที่สาธารณประโยชน์ อ้างว่า ได้รับความเสียหายจากการที่จำเลยมีหนังสือถึงสำนักงานที่ดินเพื่อขอรังวัดสอบเขตที่สาธารณประโยชน์และในการรังวัดเจ้าหน้าพนักงานที่ดินชี้แนวเขตรุกล้ำเข้าไปในที่ดินมือเปล่าที่โจทก์ครอบครองทำประโยชน์ ต่อมาสำนักงานที่ดินมีประกาศแจกหนังสือสำคัญสำหรับที่หลวง ซึ่งรวมถึงที่ดินที่โจทก์ครอบครอง ขอให้ศาลพิพากษาหรือมีคำสั่งให้โจทก์เป็นผู้มีสิทธิครอบครองในที่ดินพิพาท ให้จำเลยยื่นคำขอเพิกถอนการรังวัดสอบเขตที่ดินเพื่อออกหนังสือสำคัญสำหรับที่หลวง จำเลยให้การว่า ที่ดินแปลงพิพาทเป็นที่สาธารณประโยชน์ โจทก์ไม่มีสิทธิครอบครอง ขอให้ยกฟ้อง เห็นว่า เมื่อพิจารณาเจตนารมณ์ของโจทก์ในการยื่นฟ้องจำเลยซึ่งเป็นราชการส่วนท้องถิ่น มีอำนาจหน้าที่ ดูแลรักษาที่ดินอันเป็นสาธารณสมบัติของแผ่นดิน ก็เนื่องจากจำเลยดำเนินการให้มีการออกหนังสือสำคัญสำหรับที่หลวงในที่ดินแปลงพิพาท โดยอ้างว่าเป็นที่สาธารณประโยชน์ไม่ใช่ที่ดินของโจทก์ โดยโจทก์มีคำขอหลักให้ศาลพิพากษาให้โจทก์เป็นผู้มีสิทธิครอบครองที่ดินพิพาท อันเป็นความมุ่งหมายที่จะให้ศาลรับรองและคุ้มครองสิทธิในที่ดินพิพาทของโจทก์ ซึ่งมีข้อพิพาทเกี่ยวกับการโต้แย้งสิทธิกันระหว่างโจทก์และจำเลยในฐานะผู้ดูแลรักษาที่ดินอันเป็นสาธารณสมบัติของแผ่นดิน อันเป็นคดีพิพาทเกี่ยวกับสิทธิในที่ดินที่อยู่ในอำนาจพิจารณาพิพากษาของศาลยุติธรรม()แหล่งที่มาส่วนเลขานุการคณะกรรมการวินิจฉัยฯแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคดีเกี่ยวกับสิทธิในที่ดิน
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลวังคัน ตำบลห้วยขมิ้นตำบลหนองมะค่าโมงตำบลนิคมกระเสียว ตำบลด่านช้างอำเภอด่านช้างและตำบลแจงงาม ตำบลหนองขาม ตำบลทัพหลวงตำบลหนองหญ้าไซอำเภอหนองหญ้าไซ จังหวัดสุพรรณบุรีให้เป็นเขตปฏิรูปที่ดินพ.ศ.๒๕๓๗-------------- ภูมิพลอดุลยเดชป.ร. ให้ไว้ ณ วันที่ ๑ มิถุนายน พ.ศ.๒๕๓๗ เป็นปีที่ ๔๙ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรกำหนดเขตที่ดินในท้องที่ตำบลวังคัน ตำบลห้วยขมิ้น ตำบลหนองมะค่าโมง ตำบลนิคมกระเสียว ตำบลด่านช้างอำเภอด่านช้าง และตำบลแจงงาม ตำบลหนองขาม ตำบลทัพหลวง ตำบลหนองหญ้าไซ อำเภอหนองหญ้าไซจังหวัดสุพรรณบุรีให้เป็นเขตปฏิรูปที่ดิน อาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกากำหนดเขตที่ดิน ในท้องที่ตำบลวังคัน ตำบลห้วยขมิ้น ตำบลหนองมะค่าโมงตำบลนิคมกระเสียว ตำบลด่านช้างอำเภอด่านช้าง และตำบลแจงงาม ตำบลหนองขาม ตำบลทัพหลวงตำบลหนองหญ้าไซ อำเภอหนองหญ้าไซ จังหวัดสุพรรณบุรี ให้เป็นเขตปฏิรูปที่ดิน พ.ศ.๒๕๓๗" มาตรา๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓ ให้ที่ดินในท้องที่ตำบลวังคันตำบลห้วยขมิ้น ตำบลหนองมะค่าโมง ตำบลนิคมกระเสียว ตำบลด่านช้าง อำเภอด่านช้าง และตำบลแจงงามตำบลหนองขาม ตำบลทัพหลวง ตำบลหนองหญ้าไซ อำเภอหนองหญ้าไซ จังหวัดสุพรรณบุรีภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน มาตรา๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี+-----------------------------------------------------------------------------------------------------+หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากในท้องที่ตำบลวังคัน ตำบลห้วยขมิ้น ตำบลหนองมะค่าโมง ตำบลนิคมกระเสียวตำบลด่านช้าง อำเภอด่านช้าง และตำบลแจงงาม ตำบลหนองขาม ตำบลทัพหลวง ตำบลหนองหญ้าไซอำเภอหนองหญ้าไซ จังหวัดสุพรรณบุรีมีเกษตรกรผู้ไม่มีที่ดินประกอบเกษตรกรรมเป็นของตนเอง หรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดินจึงจำเป็นต้องตราพระราชกฤษฎีกานี้[รก.๒๕๓๗/๒๕ก/๑๓/๒๐ มิถุนายน ๒๕๓๗] พรพิมล/แก้ไข ๗มิ.ย ๒๕๔๕ A
คำพิพากษาศาลฎีกาที่ 3490/2551หลักกฎหมาย: เมื่อมีผู้บริโภคหลายรายรวมทั้งผู้บริโภคหกรายที่ได้ร้องเรียนต่อโจทก์ว่าถูกจำเลยละเมิดสิทธิของผู้บริโภคทั้งหก โจทก์ในฐานะเจ้าหน้าที่คุ้มครองผู้บริโภคจึงมีอำนาจฟ้องและดำเนินคดีแก่จำเลยอันเป็นการดำเนินคดีเพื่อประโยชน์แก่ผู้บริโภคเป็นส่วนรวมได้โดยไม่จำต้องให้ผู้บริโภคทั้งหกทำหนังสือมอบอำนาจให้โจทก์ฟ้องคดี และเมื่อโจทก์มีคำสั่งตั้งพนักงานอัยการเป็นเจ้าหน้าที่คุ้มครองผู้บริโภคเพื่อให้มีหน้าที่ดำเนินคดีแพ่งและคดีอาญาแก่ผู้กระทำละเมิดสิทธิของผู้บริโภคในศาลแล้ว พนักงานอัยการจึงมีอำนาจฟ้องคดีเองได้โดยไม่จำต้องได้รับแต่งตั้งเป็นทนายความอีก แม้สัญญาจะซื้อจะขายจะได้ระบุว่าจำเลยจะจดทะเบียนโอนที่ดินพร้อมบ้านเมื่อผู้บริโภคทั้งหกรายชำระเงินดาวน์ครบถ้วนตามสัญญาแล้ว และ พ. กับ น. ซึ่งเป็นผู้บริโภคจะชำระเงินดาวน์ยังไม่ครบถ้วนแต่ก็เนื่องมาจากจำเลยไม่ก่อสร้างบ้านให้แล้วเสร็จตามสัญญาและละทิ้งการก่อสร้างจนระยะเวลาอันสมควรที่จะต้องก่อสร้างบ้านพิพาทให้แล้วเสร็จได้ล่วงเลยมาแล้วเป็นเวลาประมาณ 5 ปี จำเลยจึงผิดสัญญาจะซื้อจะขาย โจทก์มีอำนาจบอกเลิกสัญญาได้ แม้จะให้เวลาจำเลยปฏิบัติตามสัยญาเพียง 15 วันก็ตาม ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3490/2551คณะกรรมการคุ้มครองผู้บริโภค โจทก์บริษัทรังสิยาอินเตอร์เนชั่นแนล กรุ๊ป จำกัด (มหาชน)จำเลย พ.ร.บ.คุ้มครองผู้บริโภค พ.ศ.2522 ม. 10, ม. 39 ป.วิ.พ. ม. 61เมื่อมีผู้บริโภคหลายรายรวมทั้งผู้บริโภคหกรายที่ได้ร้องเรียนต่อโจทก์ว่าถูกจำเลยละเมิดสิทธิของผู้บริโภคทั้งหก โจทก์ในฐานะเจ้าหน้าที่คุ้มครองผู้บริโภคจึงมีอำนาจฟ้องและดำเนินคดีแก่จำเลยอันเป็นการดำเนินคดีเพื่อประโยชน์แก่ผู้บริโภคเป็นส่วนรวมได้โดยไม่จำต้องให้ผู้บริโภคทั้งหกทำหนังสือมอบอำนาจให้โจทก์ฟ้องคดี และเมื่อโจทก์มีคำสั่งตั้งพนักงานอัยการเป็นเจ้าหน้าที่คุ้มครองผู้บริโภคเพื่อให้มีหน้าที่ดำเนินคดีแพ่งและคดีอาญาแก่ผู้กระทำละเมิดสิทธิของผู้บริโภคในศาลแล้ว พนักงานอัยการจึงมีอำนาจฟ้องคดีเองได้โดยไม่จำต้องได้รับแต่งตั้งเป็นทนายความอีก แม้สัญญาจะซื้อจะขายจะได้ระบุว่าจำเลยจะจดทะเบียนโอนที่ดินพร้อมบ้านเมื่อผู้บริโภคทั้งหกรายชำระเงินดาวน์ครบถ้วนตามสัญญาแล้ว และ พ. กับ น. ซึ่งเป็นผู้บริโภคจะชำระเงินดาวน์ยังไม่ครบถ้วนแต่ก็เนื่องมาจากจำเลยไม่ก่อสร้างบ้านให้แล้วเสร็จตามสัญญาและละทิ้งการก่อสร้างจนระยะเวลาอันสมควรที่จะต้องก่อสร้างบ้านพิพาทให้แล้วเสร็จได้ล่วงเลยมาแล้วเป็นเวลาประมาณ 5 ปี จำเลยจึงผิดสัญญาจะซื้อจะขาย โจทก์มีอำนาจบอกเลิกสัญญาได้ แม้จะให้เวลาจำเลยปฏิบัติตามสัยญาเพียง 15 วันก็ตาม(วิเชียร มงคล-ชาลี ทัพภวิมล-ม.ล.ฤทธิเทพ เทวกุล)ศาลแพ่ง - นายวันชัย ธีราทรงศาลอุทธรณ์ - นายเอกชัย เหลี่ยมไพศาลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาปค.47/2550หมายเลขคดีดำศาลชั้นต้นพ5246/2547หมายเลขคดีแดงศาลชั้นต้นพ4783/2548หมายเหตุ
ประกาศกรมสรรพสามิตประกาศกรมสรรพสามิตเรื่องกำหนดสถานที่และระยะเวลาการรับซื้อใบยาแห้งพันธุ์เตอร์กิชประจำฤดูการผลิตปี๒๕๕๑/๒๕๕๒[๑] อาศัยอำนาจตามความในมาตรา ๒๕ วรรคสองแห่งพระราชบัญญัติยาสูบ พ.ศ. ๒๕๐๙ และข้อ ๖ (๕) แห่งประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการซื้อใบยาแห้งและการทำบัญชีลงวันที่ ๘ ธันวาคม พ.ศ. ๒๕๓๐อธิบดีกรมสรรพสามิตจึงกำหนดสถานที่และระยะเวลาการรับซื้อใบยาแห้งพันธุ์เตอร์กิชประจำฤดูการผลิต ปี ๒๕๕๑/๒๕๕๒ ไว้ดังต่อไปนี้ให้ผู้ได้รับอนุญาตซื้อใบยาแห้งพันธุ์เตอร์กิชทำการรับซื้อใบยาแห้งพันธุ์เตอร์กิชภายในสถานที่ที่กรมสรรพสามิตกำหนดตามบัญชีท้ายประกาศนี้ทั้งนี้ ตั้งแต่วันออกประกาศจนถึงสิ้นเดือนมิถุนายน พ.ศ. ๒๕๕๒ประกาศณ วันที่ ๓ มีนาคม พ.ศ. ๒๕๕๒เอกศักดิ์โอเจริญรองอธิบดีรักษาการในตำแหน่งที่ปรึกษาด้านพัฒนาระบบควบคุมทางสรรพสามิตปฏิบัติราชการแทนอธิบดีกรมสรรพสามิต[เอกสารแนบท้าย]๑. บัญชีท้ายประกาศสถานที่รับซื้อใบยาแห้งพันธุ์เตอร์กิชประจำฤดูการผลิต ปี 2551/2552(ดูข้อมูลจากภาพกฎหมาย)ปริยานุช/ผู้จัดทำ๒๐พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๕๒ ง/หน้า ๑๙/๑๔ พฤษภาคม ๒๕๕๒
ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องกรอบแนวทางสำหรับการจัดทำมาตรฐานทางด้านโทรคมนาคม[๑] โดยที่คณะกรรมการกิจการโทรคมนาคมแห่งชาติในฐานะองค์กรกำกับดูแลกิจการโทรคมนาคมมุ่งประสงค์ให้มีการจัดทำและกำหนดมาตรฐานทางด้านโทรคมนาคมโดยคำนึงถึงประโยชน์สูงสุดของประชาชนในระดับชาติและระดับท้องถิ่นทั้งในด้านการศึกษา วัฒนธรรม ความมั่นคงของรัฐ ประโยชน์สาธารณะอื่นและการแข่งขันโดยเสรีอย่างเป็นธรรมและดำเนินการในลักษณะที่มีการกระจายประโยชน์โดยทั่วถึงในกิจการด้านต่าง ๆให้เหมาะสม ด้วยเหตุที่คลื่นความถี่ที่ใช้ในกิจการโทรคมนาคมเป็นทรัพยากรของชาติเพื่อประโยชน์สาธารณะและมีความสำคัญต่อการพัฒนาเศรษฐกิจและสังคมอย่างยั่งยืนจึงเห็นสมควรกำหนดกรอบแนวทางสำหรับการจัดทำมาตรฐานทางด้านโทรคมนาคมให้เป็นไปอย่างมีระบบมีกระบวนการมีส่วนร่วมที่เป็นธรรม เท่าเทียมกันโปร่งใส ตรวจสอบได้ และสอดคล้องกับแนวทางปฏิบัติของสากลอาศัยอำนาจตามความในมาตรา๕๑ (๖) ประกอบมาตรา ๕๑ วรรคสอง และมาตรา ๕๒แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบหมวด ๓ แห่งพระราชบัญญัติการประกอบกิจการโทรคมนาคมพ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๒๙ (๔) แห่งพระราชบัญญัติวิทยุคมนาคม พ.ศ. ๒๔๙๘อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ และมาตรา ๖๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการโทรคมนาคมแห่งชาติจึงประกาศกรอบแนวทางสำหรับการจัดทำมาตรฐานทางด้านโทรคมนาคม แนบท้ายประกาศนี้เพื่อผู้ที่มีส่วนร่วมในกระบวนการจัดทำมาตรฐานทางด้านโทรคมนาคมจะได้ใช้เป็นกรอบแนวทางอ้างอิงต่อไปประกาศ ณ วันที่ ๑๗ธันวาคม พ.ศ. ๒๕๕๒พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติสำนักงานคณะกรรมการกิจการโทรคมนาคมแห่งชาติ[เอกสารแนบท้าย]๑.กรอบแนวทางสำหรับการจัดทำมาตรฐานทางด้านโทรคมนาคม (Telecommunication Standardization Framework)(ดูข้อมูลจากภาพกฎหมาย)ปริยานุช/ผู้จัดทำ๑๑ มกราคม ๒๕๕๓นันท์นภัสร์/ตรวจ๑๑ มกราคม ๒๕๕๓วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๙๐ ง/หน้า ๓๓/๓๐ ธันวาคม ๒๕๕๒
ประกาศกระทรวงสาธารณสุขเรื่อง กําหนดด่านศุลกากรที่นําเข้า ส่งออก หรือนําผ่านวัตถุอันตรายที่สํานักงานคณะกรรมการอาหารและยารับผิดชอบพ.ศ. 2563----------------------- อาศัยอํานาจตามความในมาตรา 5 วรรคสาม แห่งพระราชบัญญัติวัตถุอันตราย พ.ศ. 2535 และมาตรา 20 (1) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติ วัตถุอันตราย (ฉบับที่ 4) พ.ศ. 2562 รัฐมนตรีว่าการกระทรวงสาธารณสุข โดยความเห็นของ คณะกรรมการวัตถุอันตรายออกประกาศไว้ ดังต่อไปนี้ข้อ ๑ ในประกาศนี้ "วัตถุอันตราย" หมายความว่า วัตถุอันตรายที่สํานักงานคณะกรรมการอาหารและยา รับผิดชอบตามประกาศกระทรวงอุตสาหกรรม เรื่อง บัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535ข้อ ๒ การนําเข้าวัตถุอันตราย ต้องนําเข้า ณ ด่านศุลกากร ตามกฎกระทรวงกําหนดด่านศุลกากร และด่านพรมแดนที่ออกตามกฎหมายว่าด้วยศุลกากร ดังต่อไปนี้ (1) สํานักงานศุลกากรกรุงเทพ กรุงเทพมหานคร (2) สํานักงานศุลกากรท่าเรือกรุงเทพ กรุงเทพมหานคร (3) สํานักงานศุลกากรท่าเรือแหลมฉบัง จังหวัดชลบุรี (4) ด่านศุลกากรท่าอากาศยานสุวรรณภูมิ จังหวัดสมุทรปราการ (5) ด่านศุลกากรเกาะสมุย จังหวัดสุราษฎร์ธานี (6) ด่านศุลกากรบ้านดอน จังหวัดสุราษฎร์ธานี เฉพาะที่สนามบิน สุราษฎร์ธานี (7) ด่านศุลกากรชุมพร จังหวัดชุมพร (8) ด่านศุลกากรมาบตาพุด จังหวัดระยอง (9) ด่านศุลกากรระนอง จังหวัดระนอง (10) ด่านศุลกากรสังขละบุรี จังหวัดกาญจนบุรี เฉพาะที่ด่านพรมแดน บ้านพุน้ําร้อน (11) ด่านศุลกากรอรัญประเทศ จังหวัดสระแก้ว (12) ด่านศุลกากรช่องเม็ก จังหวัดอุบลราชธานี เฉพาะที่ช่องเม็ก (13) ด่านศุลกากรท่าลี่ จังหวัดเลย (14) ด่านศุลกากรนครพนม จังหวัดนครพนม เฉพาะที่นครพนม (15) ด่านศุลกากรบึงกาฬ จังหวัดบึงกาฬ (16) ด่านศุลกากรมุกดาหาร จังหวัดมุกดาหาร (17) ด่านศุลกากรหนองคาย จังหวัดหนองคาย เฉพาะที่หนองคายและที่สนามบินอุดรธานี (18) ด่านศุลกากรเชียงของ จังหวัดเชียงราย (19) ด่านศุลกากรเชียงแสน จังหวัดเชียงราย (20) ด่านศุลกากรแม่สาย จังหวัดเชียงราย (21) ด่านศุลกากรท่าอากาศยานเชียงใหม่ จังหวัดเชียงใหม่ (22) ด่านศุลกากรทุ่งช้าง จังหวัดน่าน เฉพาะที่ทุ่งช้าง (23) ด่านศุลกากรแม่สอด จังหวัดตาก เฉพาะที่แม่สอด (24) ด่านศุลกากรกระบี่ จังหวัดกระบี่ เฉพาะที่สนามบินกระบี่ (25) ด่านศุลกากรกันตัง จังหวัดตรัง (26) ด่านศุลกากรตากใบ จังหวัดนราธิวาส เฉพาะท่าตากใบ (27) ด่านศุลกากรสุไหงโก-ลก จังหวัดนราธิวาส (28) ด่านศุลกากรนครศรีธรรมราช จังหวัดนครศรีธรรมราช (29) ด่านศุลกากรท่าอากาศยานภูเก็ต จังหวัดภูเก็ต (30) ด่านศุลกากรภูเก็ต จังหวัดภูเก็ต (31) ด่านศุลกากรท่าอากาศยานหาดใหญ่ จังหวัดสงขลา (32) ด่านศุลกากรบ้านประกอบ จังหวัดสงขลา (33) ด่านศุลกากรปาดังเบซาร์ จังหวัดสงขลา (34) ด่านศุลกากรสงขลา จังหวัดสงขลา (35) ด่านศุลกากรสะเดา จังหวัดสงขลา (36) ด่านศุลกากรเบตง จังหวัดยะลา (37) ด่านศุลกากรปัตตานี จังหวัดปัตตานี เฉพาะท่าปัตตานี (38) ด่านศุลกากรวังประจัน จังหวัดสตูล (39) ด่านศุลกากรสตูล จังหวัดสตูลข้อ ๓ การส่งออกวัตถุอันตราย ต้องส่งออก ณ ด่านศุลกากร ตามกฎกระทรวงกําหนด ด่านศุลกากรและด่านพรมแดนที่ออกตามกฎหมายว่าด้วยศุลกากรข้อ ๔ การนําผ่านวัตถุอันตราย ต้องนําผ่าน ณ ด่านศุลกากร ตามกฎกระทรวงกําหนด ด่านศุลกากรและด่านพรมแดนที่ออกตามกฎหมายว่าด้วยศุลกากรข้อ ๕ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 25 มิถุนายน พ.ศ. 2563 อนุทิน ชาญวีรกูลรัฐมนตรีว่าการกระทรวงสาธารณสุข
ประกาศกระทรวงอุตสาหกรรมฉบับที่ 3969 (พ.ศ. 2551)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมกระเบื้องเซรามิกเล่ม 4 วิธีหาค่ามอดุลัสแตกร้าวและความต้านแรงกดแตก------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม กระเบื้องเซรามิก เล่ม 4 วิธีหาค่ามอดุลัสแตกร้าวและต้านแรงกดแตก มาตรฐานเลขที่ มอก. 2398 เล่ม 4 - 2551 ไว้ ดังมีรายการละเอียดต่อท้ายประกาศนี้ผู้มีอํานาจลงนาม - ประกาศ ณ วันที่ 24 พฤศจิกายน พ.ศ. 2551 พลตํารวจเอก ประชา พรหมนอกรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 7901/2560หลักกฎหมาย: ศาลอุทธรณ์ภาค 1 พิพากษายกฟ้องจำเลยในความผิดฐานพาอาวุธไปในเมือง หมู่บ้าน หรือทางสาธารณะโดยไม่มีเหตุสมควร ฐานทำให้ผู้อื่นเกิดความกลัวหรือความตกใจโดยการขู่เข็ญ และฐานยิงปืนซึ่งใช้ดินระเบิดโดยใช่เหตุในเมือง หมู่บ้านหรือที่ชุมนุมชน แต่ยังคงพิพากษาลงโทษจำเลยในความผิดฐานพาอาวุธปืนติดตัวไปในเมือง หมู่บ้าน หรือทางสาธารณะโดยไม่ได้รับใบอนุญาต กรรมหนึ่ง และฐานทำให้เสียทรัพย์ อีกกรรมหนึ่งด้วย ดังนี้ สำหรับอาวุธปืนของกลางแม้เป็นอาวุธปืนที่มีทะเบียนถูกต้องตามกฎหมาย แต่การที่จำเลยใช้อาวุธปืนดังกล่าวยิงขึ้นฟ้าเพื่อให้ผู้เสียหายที่ 1 และที่ 2 เกิดความกลัวหรือความตกใจและกระสุนปืนถูกบ้านของผู้เสียหายที่ 3 ได้รับความเสียหาย กรณีย่อมถือได้ว่าอาวุธปืนของกลางเป็นทรัพย์ที่จำเลยใช้ในการกระทำความผิดฐานทำให้เสียทรัพย์ ตาม ป.อ. มาตรา 358 อันพึงต้องริบตามมาตรา 33 (1) มิใช่เป็นกรณีที่ศาลอุทธรณ์ภาค 1 ริบอาวุธปืนของกลางเพราะจำเลยใช้ในการกระทำความผิดฐานพาอาวุธปืนติดตัวไปในเมือง หมู่บ้าน หรือทางสาธารณะโดยไม่ได้รับใบอนุญาต ตาม พ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ.๒๔๙๐ มาตรา 8 ทวิ วรรคหนึ่ง, 72 ทวิ วรรคสอง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 7901/2560พนักงานอัยการจังหวัดนนทบุรีโจทก์นายสุรพงษ์ จำลองกุลจำเลย ป.อ. ม. 33, ม. 91, ม. 358, ม. 371, ม. 376, ม. 392 พ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ.2490 ม. 8 ทวิ, ม. 72 ทวิ วรรคสองศาลอุทธรณ์ภาค 1 พิพากษายกฟ้องจำเลยในความผิดฐานพาอาวุธไปในเมือง หมู่บ้าน หรือทางสาธารณะโดยไม่มีเหตุสมควร ฐานทำให้ผู้อื่นเกิดความกลัวหรือความตกใจโดยการขู่เข็ญ และฐานยิงปืนซึ่งใช้ดินระเบิดโดยใช่เหตุในเมือง หมู่บ้านหรือที่ชุมนุมชน แต่ยังคงพิพากษาลงโทษจำเลยในความผิดฐานพาอาวุธปืนติดตัวไปในเมือง หมู่บ้าน หรือทางสาธารณะโดยไม่ได้รับใบอนุญาต กรรมหนึ่ง และฐานทำให้เสียทรัพย์ อีกกรรมหนึ่งด้วย ดังนี้ สำหรับอาวุธปืนของกลางแม้เป็นอาวุธปืนที่มีทะเบียนถูกต้องตามกฎหมาย แต่การที่จำเลยใช้อาวุธปืนดังกล่าวยิงขึ้นฟ้าเพื่อให้ผู้เสียหายที่ 1 และที่ 2 เกิดความกลัวหรือความตกใจและกระสุนปืนถูกบ้านของผู้เสียหายที่ 3 ได้รับความเสียหาย กรณีย่อมถือได้ว่าอาวุธปืนของกลางเป็นทรัพย์ที่จำเลยใช้ในการกระทำความผิดฐานทำให้เสียทรัพย์ ตาม ป.อ. มาตรา 358 อันพึงต้องริบตามมาตรา 33 (1) มิใช่เป็นกรณีที่ศาลอุทธรณ์ภาค 1 ริบอาวุธปืนของกลางเพราะจำเลยใช้ในการกระทำความผิดฐานพาอาวุธปืนติดตัวไปในเมือง หมู่บ้าน หรือทางสาธารณะโดยไม่ได้รับใบอนุญาต ตาม พ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ.๒๔๙๐ มาตรา 8 ทวิ วรรคหนึ่ง, 72 ทวิ วรรคสอง(อภิรัตน์ ลัดพลี-สู่บุญ วุฒิวงศ์-ปานนท์ กัจฉปานันท์)ศาลจังหวัดนนทบุรี - นายบุญชัย ภูรีเสถียรศาลอุทธรณ์ภาค 1 - นายศตวรรษ ทาแก้วแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาอ.1278/2560หมายเลขคดีดำศาลชั้นต้นอ1045/2559หมายเลขคดีแดงศาลชั้นต้นอ1067/2559หมายเหตุ
พระราชบัญญัติการธนาคารพาณิชย์ พุทธศักราช 2488 (ยกเลิก)พระราชบัญญัติ การธนาคารพาณิชย์ พุทธศักราช ๒๔๘๘ (ยกเลิก)โปรดดูรายละเอียดของกฎหมายที่เว็บไซต์ราชกิจจานุเบกษา /